|  |  |  |
| --- | --- | --- |
| UnivBacau nou | **ROMÂNIA**  MINISTERUL EDUCAŢIEI NAȚIONALE ŞI CERCETĂRII ŞTIINŢIFICE  **UNIVERSITATEA „VASILE ALECSANDRI” DIN BACĂU**  Calea Mărăşeşti, Nr. 157, Bacău 600115  Tel. +40-234-542411, tel./fax +40-234-545753  [www.ub.ro](http://www.ub.ro/); e-mail: [rector@ub.ro](mailto:rector@ub.ro) |  |

**WORKSHOP-IUBIREA ÎNTRE VIS ȘI REALITATE, EDIȚIA A III-A**

**Comunicat de presă**

Joi, 25 februarie 2016, Corp D, Sala Senatului, ora 14:00, la Universitatea „Vasile Alecsandri” din Bacău, va avea loc **Workshop-ul „Iubirea între vis și realitate”**, ediția a III-a, organizat de către Departamentul de Consiliere Profesională din cadrul Universității, susținut de psiholog Doina Pascal și Daniela Anton, împreună cu voluntarii departamentului (Radu-Marian Botez, Ioana Crețu, Alexandru Pococi, Ciprian Cucu, Simona Sofrone, Liviu Sociu, Irina-Alexandra Ignat).

În cadrul acestui eveniment se va dezbate din perspective complementare sentimentul de iubire, plecând de la abordarea semnificației iubirii pentru viață-forța motrică a dezvoltării și realizării umane,în urma căreia cei interesați vor primi răspunsuri sau se vor genera noi întrebări cu privire la eterna problematică a iubirii (atragerea unor relații de calitate în viața tinerilor, temeri și insecurități firești ale iubirii, atracția și imaginea fizică în ecuația iubirii, dependența psiho-emoțională, durata iubirii etc.).

Pe parcursul desfășurării workshop-ului vor fi oferite momente artistice interpretate de grupul vocal al voluntarilor D.C.P. „GRACERS” (folk) și Ciprian Cucu (hip-hop).

Sunt invitați să participe toți studenții Universității.

**Prorector cu etica și imaginea universității**